जादुई स्पिनर अकिला धनंजय : जितना कठिन नाम है, उतनी ही मुश्किल लगी उनकी गेंदबाजी  
धनंजय की जादुई गेंदबाजी के बावजूद श्रीलंका दूसरा वनडे हारा
गुगली, कैरम बॉल, लेग ब्रेक हर तरह की गेंद फेंक लेते हैं धनंजय
महेला जयवर्धने ने धनंजय की प्रतिभा को पहचानकर आगे बढ़ाया
श्रीलंका के पूर्व कप्‍तान महेला जयवर्धने इस ऑफ ब्रेक बॉलर की गेंदबाजी की विविधता से खासे प्रभावित थे और उन्‍होंने ही चयनकर्ताओं को उन्‍हें सीनियर स्‍तर पर मौका देने के लिए राजी किया. धनंजय गुगली, लेग ब्रेक, दूसरा हर तरह की गेंद फेंकने में निपुण हैं. धनंजय अब तक चार वनडे  मैचों में 13.26 के औसत से 11 और पांच टी20 मैचों में 13.57 के औसत से सात विकेट ले चुके हैं. यह आंकड़े बताते हैं कि 24 वर्षीय इस खिलाड़ी की गेंदबाजी का सामना करना बल्‍लेबाजों के लिए आसान नहीं होता. गुरुवार के प्रदर्शन के बाद धनंजय का मनोबल काफी बढ़ चुका है. इसकी झलक उनके आगे के प्रदर्शन में भी दिखाई देगी...